《吴原博修撰医俗亭》
明代·李东阳

吴君天下士，爱竹比良友。平生益者交，意岂在杯酒。

亭居众鞅绝，林卧清风久。十年别江南，吟讽常在口。

嗟吾寡留玩，性本厌尘垢。愿招肩舆郎，径造羲皇叟。

此物生已遐，斯人亦希有。托君多病躯，藉此针石手。

兹意予所投，君当报琼玖。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。